19.05.21

**Комиын канму итогӧвӧй аттестация мунас эпидемиялы паныд корӧмъясӧ стрӧга кутчысьӧмӧн**

Аттестация заводитчас ода-кора тӧлысь 25 лунӧ. Экзаменъяс кутасны сдайтны ӧкмыс сюрсысь унджык ӧкмысӧд класс помалысь да пӧшти вит сюрс (та лыдын - кольӧм вося выпускникъяс) дас ӧтикӧд класс помалысьяс.

Ӧтувъя канму экзамен нуӧдӧм серти котыртан юалӧмъяссӧ видлалісны COVІD-19 выль коронавирус инфекция паськалӧмлы паныд удж нуӧдӧм серти республиканскӧй ведомствокостса оперативнӧй штаблӧн заседание дырйи. Сійӧс нуӧдіс ода-кора тӧлысь 18 лунӧ Коми Республикаса Юралысь Владимир Уйба.

Регионса Велӧдан, наука да том йӧз политика министерстволӧн юӧр серти, республикаын урчитӧма экзаменъяс нуӧдан инъяс. Найӧ лоӧны школаясын: 9 класса велӧдчысьяслы – 147 школаын, 11 класса велӧдчысьяслы – 77 школаын. Кутасны уджавны 5 сюрс кымын велӧдысь. Налы колӧ вӧчны коронавирусысь прививка – тадзи шуисны Республикаса оперативнӧй штаблӧн заседание дырйи.

Ӧкмысӧд класса велӧдчысьяс кутасны сдайтны кык быть колана предмет: роч кыв да математика. Бӧръяна экзамен оз ло. Дас ӧтикӧд класса велӧдчысьяслы, кодъяс оз кӧсйыны пырны ВУЗ-ӧ, шӧр тшупӧда ӧтувъя велӧдчӧм йылысь аттестат босьтӧм могысь тырмымӧн лоӧ сдайтны роч кыв да математика. Налы, кодъяс кӧсйӧны велӧдчыны вылыс тшупӧда велӧдан учреждениеясын, колӧ сдайтны быть экзамен роч кывйысь да ВУЗ-ӧ пырӧм могысь колана предметъяс серти. Найӧс выпускникъяс бӧрйӧны асьныс.

Аттестация кутас мунны Роспотребнадзорлӧн корӧмъясӧ стрӧга кутчысьӧмӧн. Торйӧн видзан средствояссӧ да антисептикъяссӧ ньӧбӧма нин.

19.05.21

В Коми государственная итоговая аттестация пройдёт при строгом соблюдении противоэпидемических требований

Она начнётся 25 мая. Выпускные экзамены будут сдавать более девяти тысяч девятиклассников и почти пять тысяч (с учётом выпускников прошлых лет) одиннадцатиклассников.

Организационные вопросы проведения единого государственного экзамена рассмотрели на заседании Республиканского межведомственного оперативного штаба по противодействию распространения новой коронавирусной инфекции COVІD-19. Его провёл 18 мая Глава Республики Коми Владимир Уйба.

По данным Министерства образования, науки и молодёжной политики региона, в республике определены пункты проведения экзаменов. Они будут организованы на базе школ: для экзаменов в 9 классах – 147 пунктов, в 11 классах – 77. Будет задействовано около 5 тысяч педагогов. Им необходимо быть привитыми от коронавируса – такое решение принято на заседании Республиканского оперативного штаба.

Девятиклассники будут сдавать только два обязательных предмета: русский язык и математику. Экзамен по предметам по выбору не проводится. Одиннадцатиклассникам, не планирующим поступать в ВУЗ, для получения аттестата о среднем общем образовании достаточно сдать русский язык и математику. Те же, кто решит продолжить обучение в учреждениях высшего образования, сдают обязательный ЕГЭ по русскому языку и по предметам, необходимым для поступления в ВУЗ. Их перечень выпускники выбирают самостоятельно.

Аттестация будет проходить при строгом соблюдении требований Роспотребнадзора. Средства индивидуальной защиты и антисептики уже закуплены.

1379